દરેક સ્ટોરને તમારા ઘરમાં જ લઈ આવતી વેબસાઇટો પર હવે ગ્રાહકો વિશ્વાસ કરતા થઈ ગયા છે, કારણ કે તેઓ કૅશ ઑન ડિલિવરી એટલે કે માલ લીધા પછી જ પૈસા ચૂકવવાની સુવિધા આપવા લાગ્યા છે. આ સુવિધાને લીધે લોકોને પોતાના પૈસા ડૂબી જશે એવું રિસ્ક નથી રહેતું અને તેઓ વધુ ને વધુ શૉપિંગ વેબસાઇટ મારફતે જ કરવા પ્રેરાય છે. ઉપરથી બ્રૅન્ડેડ ચીજો સસ્તા દામમાં પણ મળી જાય છે. www.fashionandyou.com જેવી વેબસાઇટ તો તેમના ઑનલાઇન સ્ટોરમાં રહેલી ચીજો જે-તે બ્રૅન્ડની જ છે એની ગૅરન્ટી પણ આપે છે. જો ઑનલાઇન પેમેન્ટ કરવામાં વિશ્વાસ આવતો હોય અને બૅન્ક નેટ-બૅન્કિંગની ફૅસિલિટી આપતી હોય તો પેમેન્ટ કરી દો અથવા ખરીદ્યા પછી પૈસા આપો, ચૉઇસ તમારી છે. કેટલાક લોકો તો ગોલ્ડ અને ડાયમન્ડ જ્વેલરી પણ ઑનલાઇન ખરીદવા લાગ્યા છે.